Wêreld stroom na skou - Politiek En Nasionale Nuus - Republikein
Wednesday, January 23rd, 17:50:05
Wêreld stroom na skou
12 January 2006 | Politiek en nasionale nuus
TIENTALLE verslaggewers van regoor die wêreld is sedert Dinsdag in Berlyn, Duitsland, byeen om die 71ste jaarlikse internasionale voedsel- en landbouskou, die International Green Week, by te woon.
Die groep wat veral uit lande van die voormalige Oosblok, Europa en Afrika afkomstig is en vir die week die gaste van die Goethe Instituut is, het gister in Berlyn aangeland waarna hulle deur die minister van voedsel, landbou en verbruikersveiligheid, mnr. Horst Seehofer, verwelkom is.
Die skou is vir die eerste keer in 1926 aangebied en dien hoofsaaklik as toetsmark vir voedsel- en luukse items asook om handelsname in die internasionale mark te vestig.
Vars groente, vis, vleis en suiwel-produkte is veral kenmerkend van die skou en internasionale ver-spreiders van wyn, bier en sterk drank maak gebruik van die ge-leent-heid om hul produkte bekend te stel.
Wat die landbou-aspek van die tentoonstelling betref, word kom-mer-siële boerdery, nie-kommersiële boerdery, bosbou en landskap-argitektuur by die skou ver-teen-woordig. Vervaardigers stal die nuutste tegnologie op die gebied van landbou, kweekhuise en tuin-boukunde uit en verspreiders van saad en bemestingstowwe is ook hier te sien.
Die tentoonstelling beslaan 'n oppervlak van 114 000 vierkante meter wat 26 sale huisves. Altesa-me 1 600 uitstallers is vanjaar teen-woordig. Die aantal besoekers wat die skou vanaf vandag gaan by-woon, sal na verwagting 440 000 beloop.
Die groep verslaggewers sal die amptelike opening van die skou bywoon wat deur mnr. Seehofer behartig sal word. Hulle sal ook na die Bioland Ranch Zempow gaan wat veral bekend is vir sy organiese asook beesboerdery. Hier sal spesiale aandag aan die verbouingsmetodes geskenk word.
Die unie vir organiese boere sal die groep hier toespreek en 'n bespreking oor streeksbemar-kingstrategieë sal ook plaasvind. Op Saterdag kry die groep die geleentheid om die skou by te woon waar met verskeie produsente en vervaardigers in gesprek getree sal word.